钦定古今图书集成/方舆汇编/职方典/第1281卷 > 《右溪记》前人
## 钦定古今图书集成/方舆汇编/职方典/第1281卷 > 《右溪记》前人

道州城西百馀步，有小溪，南流数千步，合“营溪，水扺
两岸悉皆怪石，攲嵌盘曲，不可名状。清流触石，洄悬
激注，林木异竹，垂阴相荫。此溪若在山野，则宜逸民
退士之所游处，在人间则可为郡邑之胜境，静者之
林亭。而置州以来，无人赏爱，徘徊溪上，为之怅然。乃
疏凿芜秽，俾立亭宇，植松与桂，兼之香草，以裨形势”
焉。溪在州右，遂命之曰“右溪。”刻铭石上，彰示来者。